Kristers Gudļevskis

Kristers Gudļevskis (*31. júl, 1992, Aizkraukle, Lotyšsko) je lotyšský profesionálny hokejový brankár, ktorý aktuálne pôsobí v tíme Fischtown Pinguins v najvyššej nemeckej súťaži Deutsche Eishockey Liga. Preslávil sa najmä pôsobením v Tampa Bay Lightning v National Hockey League a reprezentáciou Lotyšska. V roku 2023 získal bronzovú medailu na domácich Majstrovstvách sveta.

 Kariéra 
Kristers Gudļevskis hokejovo vyrastal v Rige, kde od mladého veku pôsobil či už v juniorskom tíme HK Riga, ale aj v seniorskom Dinamo Riga v KHL. 

V roku 2013 bol do NHLdraftovaný v 5. kole (celkovo ako 124.) klubom Tampa Bay Lightning.

Jeho prvou sezónou v zámorí bol ročník 2013/2014, ktorý prevažne strávil v tíme Syracuse Crunch v American Hockey League. Už vo svojej prvej sezóne  debutoval v NHL, keď 11. apríla 2014 nastúpil proti Columbusu Blue Jackets. V zápase zneškodnil 36 z 38 striel, čím pomohl k výhre Lightning 3:2.

V rokoch 2013-2017, čiže počas svojej nováčikovskej zmluvy, chytal prevažne v Syracuse, s výnimkou niekoľkých štartov v prvom tíme Tampy. V roku 2016 si zahral aj v All-Star Game AHL.

Dohromady v NHL odchytal len 3 zápasy, v ktorých si pripísal jedno víťazstvo. 1. júla 2017 bol za Cartera Verhaegheho vymenený do tímu New York Islanders. 

V zámorí strávil v organizácii Islanders už iba jednu sezónu, ktorú celú strávl v ich "farmárskom" tíme Bridgeport Sound Tigers. 

Od roku 2018 pôsobí v Európe. Najskôr sa vrátil do Lotyšska, kde za Dinamo Rigu chytal v ruskej KHL.

Od roku 2020 pôsobil vo viacerých európskych ligách. Nastupoval aj v slovenskej Tipsport lige za klub HC Slovan Bratislava. Krátko pôsobil aj vo švédskej Eliteserien a nižšej Hockeyallsvenskan, kde s tímom Modo Hockey súťaž v roku 2023 vyhral.

Jeho aktuálnym pôsobiskom je od roku 2023 klub Fischtown Pinguins v najvyššej nemeckej súťaži Deutsche Eishockey Liga. V lige bol dvakrát vyhlásený za najlepšieho brankára sezóny (2024, 2025). 

 Reprezentačná kariéra 
Kristers Gudļevskis reprezentoval na juniorskej úrovniLotyšsko na Majstrovstvách sveta hráčov do 18 rokov Divízie 1 a na dvoch Majstrovstvá sveta hráčov do 20 rokov. Tie prvé v roku 2011 boli v Divízii 1A, kde získal zlatú medailu a postaral sa o postup do Elitnej divízie. V nej taktiež nastúpil v nasledujúcom roku.

Na seniorskej úrovni sa zúčastnil siedmich Majstrovstiev sveta (2013, 2014, 2018, 2019, 2023, 2024, 2025), pričom v roku s reprezentáciou 2023 získal v domácom prostredí bronzovú medailu. 

Predstavil sa aj na dvoch Zimných olympijských hrách (2014, 2022) a dvoch olympijských kvalifikáciách.

V januári 2026 bol menovaný do lotyšskej zostavy na jeho tretích Zimných olympijských hrách. 

 Referencie 

Kategória:Narodenia v 1992
Kategória:Narodenia 31. júla
Kategória:Lotyšskí hokejisti
Kategória:Lotyšskí hokejoví brankári
Kategória:Brankári Tampa Bay Lightning
Kategória:Hokejisti draftovaní klubom Tampa Bay Lightning
Kategória:Hráči Dinamo Riga
Kategória:Hokejisti na Zimných olympijských hrách 2014
Kategória:Hokejisti na Zimných olympijských hrách 2022
Kategória:Hokejisti na Zimných olympijských hrách 2026
Kategória:Účastníci MS v hokeji 2013
Kategória:Účastníci MS v hokeji 2014
Kategória:Účastníci MS v hokeji 2018
Kategória:Účastníci MS v hokeji 2019
Kategória:Účastníci MS v hokeji 2023
Kategória:Účastníci MS v hokeji 2024
Kategória:Účastníci MS v hokeji 2025